जिलाधिकारी एवं जिला निर्वाचन अधिकारी एन पी सिंह ने कहा कि जिला प्रशासन आगामी 11 फरवरी को पूरे जनपद में विधान सभा सामान्य निर्वाचन-2017 के मतदान को पूर्ण रूप से निष्पक्ष, निर्भीक, स्वतंत्र एवं शान्तिपूर्वक ढंग से सम्पन्न कराने के लिये कटिबद्ध है। अतः पुलिस एवं प्रशासन के सभी अधिकारी गण चुनाव को आयोग की मंशा के अनुसार सम्पन्न कराने के लिये अपने अपने स्तर पर दृढता एवं पारदर्शिता के साथ नियमित कार्यवाही को अंजाम दें, ताकि पूरे जनपद में मतदान कुशलता के साथ सम्पन्न हो सकें।